*Tämä artikkeli käsittelee jalkapallojoukkuetta. Muista merkityksistä katso FC Barcelona (täsmennyssivu).*

**Futbol Club Barcelona** (lausutaan katalaaniksi: [fubˈbɔɫ ˈkɫub bərsəˈɫonə] Futbol Club Barcelona - name.ogg kuuntele ääntäminen**(ohje)**) on vuonna 1899 perustettu barcelonalainen jalkapalloseura.

Seura tunnetaan lempinimillä Barça ja Blaugrana (suom. *sinipuna*). Sen tunnuslause on "Més que un club" (suom. *enemmän kuin seura*). Seuran hymni ja kannatuslaulu on nimeltään Cant del Barça.

Vuonna 2017 *Forbes*-lehti arvioi seuran arvoksi 3,6 miljardia dollaria, mikä teki siitä maailman neljänneksi arvokkaimman urheiluseuran. Seura ei ole yritys vaan yhdistys, joten sillä ei ole omistajia. Yhdistyksen yli 144 000 jäsentä (kat. *soci*) käyttävät yhdistyksessä päätösvaltaa.

Seuran verivihollinen on Real Madrid. Joukkueiden välistä ottelua kutsutaan nimellä El Clásico.

Seuran historia
---------------

### Alkuvuodet, sisällissota ja Francon aika (1899–1988)

Ensimmäinen Barçan käyttämä tunnus. Seura jakoi Barcelonan kaupungin vaakunan, koska se pyrki yhdistämään itsensä kaupungista saatavaan mielikuvaan.
Sveitsiläinen liikemies Hans "Joan" Gamper laittoi kesällä 1899 katalonialaiseen urheilulehteen ilmoituksen aikeistaan perustaa jalkapalloseuran Barcelonaan. Gamper oli jalkapallointoilija ja oli aikanaan itsekin pelannut Zürichissa. Gamperia ei huolettanut seuran perustamisessa edes se, että jalkapallo oli lajina tuohon aikaan lähes tuntematonta Barcelonassa. Niinpä Futbol Club Barcelona perustettiin 28. marraskuuta 1899.

Vuosien 1901–1903 aikana Gamper viimeisteli yhteensä 103 maalia Barcelonalle, toimiessaan samalla seuran valmentajana.

Espanjan sisällissodan jälkeen FC Barcelonasta alkoi muodostua yhtäältä katalonialaisen nationalismin, toisaalta tappiolle jääneen tasavaltalaisuuden urheilullinen symboli. Tähän vaikutti myös se, että diktaattori Franco otti "verivihollisen" Real Madridin propagandavälineekseen, yrittäessään nostaa eristyksiin joutunutta maata takaisin parrasvaloihin. Tämän vaikutus näkyi kaikkialla: muun muassa tuomareiden suorituksissa ja katalonialaisjoukkueen mahdollisuuksissa pelaajasiirtohin. Tärkeänä osana myyttien rakentumista oli myös seuran silloisen presidentin Josep Sunyolin kuolema sisällissodan aikana. Ymmärrettävästi tämän kaiken vaikutukset näkyvät vielä tänäkin päivänä: Real Madrid on edelleen pääkaupungin joukkue ja poliittinen voima, jonka piikkinä lihassa on katalonialaisuuden symboli FC Barcelona. Näiden kahden joukkueen välisiä otteluita kutsutaan nimellä El Clásico. Barcelona ja Real Madrid kohtasivat ensimmäisen kerran vuonna 1905 ja Barcelona voitti ottelun 5–2.

Barcelonan ensimmäisenä "dynastiana" pidetään vuosien 1950–1961 joukkuetta. László Kubalan johdolla seura voitti Espanjan pääsarjamestaruuden vuosina 1952, 1953, 1959 ja 1960. Maansa cupin se voitti vuosina 1951, 1952, 1953, 1959 ja 1960. Copa Latinan Barcelona saavutti 1952. Joukkueen muita nimipelaajia olivat tuolloin Estanislao Basora, César Rodríguez Álvarez, Tomás Moreno ja Eduardo Manchón. Keväällä 1961 katalonialaisseura pelasi Euroopan cupin finaalissa, mutta hävisi Benficalle.

Seuraavan huippukauden seura koki Johan Cruijffin pelatessa joukkueessa 1973–1978. Alankomaalaisen ohella Barçan paitaa kantoivat Carles Rexach, Juan Manuel Asensi, Hugo Sotil ja Marcial. Joukkue vei liigan 1974 ja cupin 1978.

### Núñezin aika (1978–2000)

Vuonna 1978 Josep Lluís Núñezista tuli seuran ensimmäinen vaaleilla valittu toimitusjohtaja, minkä jälkeen virka on valittu aina vaaleilla.

Vuonna 1988 Johan Cruijff palasi joukkueeseen valmentajan roolissa, ja vei seuran seuraavaan suuruuden aikaan. Tämä aika kesti vuodet 1990–1994. Nimipelaajia olivat tällöin Ronald Koeman, Hristo Stoitškov, Michael Laudrup, Josep Guardiola ja Romário ja heitä kutsuttiin "Dream Teamiksi" eli unelmajoukkueeksi. Liigan joukkue voitti peräjälkeen 1991–1994. Euroopan cupin voittanutta vuoden 1992 yhdistelmää on sanottu sen historian parhaaksi. Kataloniassa Dream Team -joukkueen menestysaika päättyi käytännössä Mestarien liigan loppuotteluun 1994, jolloin AC Milan voitti barcelonalaiset 4–0.

Vuonna 1996 Cruijff siirtyi syrjään, ja joukkueen valmentajaksi tuli kokenut Bobby Robson, jonka kohtalaisen menestyksekäs pesti kesti vain vuoden. Robsonin jälkeen valmentajaksi tuli alankomaalainen Louis van Gaal, jonka kaudella joukkue voitti kaksi peräkkäistä liigamestaruutta. Van Gaalin suurin ongelma Barcelonassa lienee ollut vähäinen suosio kannattajien joukossa. Van Gaal osti aluksi Ronaldon paikkaamiseksi kaudeksi 1997–1998 Rivaldon ja Sonny Andersonin. Rivaldo viimeisteli ensimmäisellä kaudellaan 19 maalia. Anderson viimeisteli 11 maalia. Näiden lisäksi Luis Enrique viimeisteli 18 maalia. Barcelona voitti lopulta kauden 1997–1998 yhdeksän pisteen erolla ennen Athletic Bilbaota.

Van Gaalin miehistö täydensi menestystään voittamalla myös Espanjan Cupin. Tuplamestaruus oli seuran ensimmäinen 1950-luvun jälkeen.

### Uusi vuosituhat (2000–2008)

Vuonna 2000 Núñez ja Van Gaal jättivät seuran yhdessä seuran varakapteenin, Luís Figon, kanssa. Figo siirtyi seuran pahimman kilpailijan, Real Madridin, riveihin.

Joan Laporta valittiin seuran toimitusjohtajaksi vuonna 2003 ja valmentajaksi palkattiin entinen Milan-tähti, alankomaalainen Frank Rijkaard. Vuodesta 2003 joukkueessa pelannut Ronaldinho valittiin vuosina 2004 ja 2005 Fifan vuoden pelaajaksi. Muita maineikkaita pelaajia olivat muiden muassa Deco, Carles Puyol, Samuel Eto'o, Xavi, Lionel Messi ja vuonna 2007 joukkueeseen pestattu Thierry Henry. Liigan joukkue on voitti vuosina 2005 ja 2006. Joukkue voitti 17. toukokuuta 2006 myös Mestarien liigan loppuottelun Arsenalia vastaan. Valmentaja Rijkaard pääsi voiton myötä niiden harvojen joukkoon, jotka ovat voittaneet Mestarien liigan sekä pelaajana että valmentajana.

### Guardiolan aika (2008–2012)

Frank Rijkaard lähti Barcelonasta kesällä 2008 kahden pokaalittoman kauden jälkeen. Uudeksi valmentajaksi pestattiin seuran entinen pelaaja Josep Guardiola, jonka johdolla FC Barcelona voittikin 2008–2009 ensimmäisenä espanjalaisseurana triplan eli voitti samalla kaudella Espanjan mestaruuden ja cupin sekä Mestarien liigan. Myös Guardiola on voittanut Mestarien liigan tai sitä edeltävän Euroopan cupin sekä pelaajana että valmentajana. Mestarien liigan loppuottelussa FC Barcelona voitti Manchester Unitedin maalein 2–0 sekä maaliskuussa otti historian suurimman vierasvoiton Real Madridista lukemin 6–2. Joukkueen hyökkäyslinja, Messi, Eto'o ja Henry, teki kaudella satakunta maalia ja joukkueen viimeistelyvoima oli muutenkin miltei historiallisen suuri. Hyökkääjien lisäksi joukkuetta siivittivät menestykseen keskikenttäpelaajat Xavi ja Andrés Iniesta sekä puolustajat Carles Puyol ja Daniel Alves. Vuonna 2011 seura voitti neljännen kerran Mestarien liigan lyöden loppuottelussa Manchester Unitedin 3–1. Vuodesta 1986 Unitedia luotsannut manageri Sir Alex Ferguson katsoi, että Barcelonaa parempaa joukkuetta ei ole vielä tullut häntä vastaan. 27. huhtikuuta 2012 Guardiola ilmoitti jättävänsä Barcelonan kauden 2011–2012 jälkeen.

### Bartomeun aika (2014–)

Uudeksi päävalmentajaksi kaudesta 2012–2013 alkaen nimettiin Guardiolan apuvalmentaja Tito Vilanova, jonka ensimmäinen kausi Barcelonan peräsimessä oli huikea. Kausi alkoi 26 viikon voittoputkella. Barcelona hävisi ennätyksellisesti vain yhden ottelun 23 ottelusta. Lionel Messi viimeisteli 34 maalia pelkästään tänä aikana ja Barcelona johti helmikuun puoleenväliin mennessä 12 pisteellä ennen toisena ollutta Atlético Madridia. 11. toukokuuta Barcelona kruunattiin Primera Divisiónin mestareiksi 22. kerran. Mestaruus irtosi 15 pisteen erolla toiseksi tulleeseen Real Madridiin. Barcelona hävisi vain kaksi ottelua koko kauden aikana liigassa. Joukkueen loistavaa menestystä kuitenkin varjosti päävalmentaja Tito Vilanovan sylkirauhassyövän uusiutuminen, joka johtikin Vilanovan muutaman kuukauden pakkolomaan. Päävalmentajana tänä aikana toimi apuvalmentaja Jordi Roura. Ennen Vilanovan pois jättäytymistä Barcelona ei ollut hävinnyt yhtään peliä hänen alaisuudessaan. Vilanova jättäytyi lopullisesti pois päävalmentajan tehtävistä 19. heinäkuuta 2013. Hän kuoli 25. huhtikuuta 2014 syöpään.

Tito Vilanovan ollessa poissa hänen tuuraajanaan oli apuvalmentaja Jordi Roura. Roura on oman ammattilaisuransa aikana edustanut Barcelonaa 10 ottelussa. Barcelonan reservijoukkueessa hän on pelannut 65 ottelua.

Vilanovan seuraajaksi nimettiin 23. heinäkuuta 2013 argentiinalainen Gerardo Martino, joka on paremmin tunnettu lempinimellä "Tata". Hän solmi katalonialaisseuran kanssa kaksivuotisen sopimuksen ja otti joukkueensa virallisesti haltuun 29. heinäkuuta 2013 sen harjoituksissa. Barcelona pelasi ensimmäisen ottelun Tatan alaisuudessa harjoitusottelussa 2. elokuuta 2013 Santosia vastaan. Ottelu päättyi Barcelonan voittoon 8–0. Ottelu oli myös ensimmäinen, jolloin Santosista kesällä Barcelonaan siirtynyt Neymar ja Barcelonan ykköstähti Lionel Messi pelasivat yhdessä.

Barcelona voitti ensimmäisen pokaalinsa Tatan alaisuudessa, kun he päihittivät Atletico Madridin Supercopa de Españassa elokuussa 2013.

Josep Maria Bartomeu siirtyi seuran toimitusjohtajaksi tammikuussa 2014.

Kansainvälinen jalkapalloliitto FIFA langetti Barcelonalle rangaistuksen 2. huhtikuuta 2014, koska Barcelona oli tehnyt useita sopimuksia alle 18-vuotiaiden pelaajien kanssa vuosien 2009–2013 aikana. Rangaistuksen vuoksi Barcelona ei saa tehdä pelaajahankintoja vuoteen. Lisäksi Barcelonalle annettiin 370 000 euron sakot. FIFA ilmoitti kuitenkin 23. huhtikuuta 2014 jäädyttäneensä FC Barcelonan siirtokieltorangaistuksen Barcelonan tehtyä rangaistuksestaan vetoomuksen. FIFA otti vetoomuksen käsittelyyn ja ilmoitti kertovansa joukkueen kohtalosta myöhemmin.*selvennä*

Barcelona jäi ensimmäistä kertaa kuuteen vuoteen ilman yhtäkään pokaalia kauden aikana. Kauden päätteeksi Tata Martino jätti tehtävänsä.

Kaudelle 2014–2015 Barcelona pestasi päävalmentajakseen yli 200 ottelua Barcelonan paidassa pelanneen Luis Enriquen. Kaudella 2013–2014 Enrique valmensi Celta Vigoa. 

Heti saavuttuaan Barcelonaan Enrique alkoi rakentaa kauden 2014–2015 joukkuetta hankkimalla joukkueelle uuden maalivahdin Borussia Mönchengladbachista. Vasta 22-vuotias saksalainen Marc-André ter Stegen oli Enriquen ensimmäinen hankinta Camp Noulle. Tämän lisäksi Rafinha palasi lainalta Celtasta ja Gerard Deulofeu Evertonista. Barcelonan keskikenttää Enrique vahvisti hankkimalla Sevillasta kroatialaisen Ivan Rakiticin.

Kesällä 2014 Barcelona vahvisti hankkineensa riveihinsä chileläisen maalivahdin Claudio Bravon Real Sociedadista. 31-vuotias maalivahti solmi neljän vuoden sopimuksen joukkueen kanssa. Barcelona ilmoitti 11. heinäkuuta 2014 ostaneensa Luis Suárezin Liverpoolista. Suarez oli kuitenkin poissa Barcelonan 12 ensimmäisestä liigaottelussa Brasilian MM-kisoista tulleen pelikiellon vuoksi.

Barcelona voitti Luis Enriquen johdolla seurahistorian toisen triplan (Mestarien liiga, La liga, Espanjan cup). Espanjan liigan Barcelona voitti kahden pisteen erolla liigan kakkoseen Real Madridiin. Lionel Messi, Luis Suarez ja Neymar tekivät liigassa yhteensä 81 maalia. Tämän tehokkaan hyökkäyskolmikon lempinimi oli MSN, joka tulee pelaajien sukunimistä. Espanjan cupissa Barcelona kaatoi finaalissa Athletic Bilbaon luvuin 3–1. Samoin lukemin Barcelona voitti Mestarien liigan loppuottelussa Juventuksen. Barcelonan seuraikoni Xavi siirtyi kauden päätteeksi qatarilaiseen Al-Saddiin.

Ennen La Ligan kauden aloitusta Barcelona voitti vuoden 2015 UEFA Super Cupin. Barcelona voitti Sevillan jatkoajan jälkeen 5–4.

Kaudella 2016–2017 Barcelona sijoittui La Ligassa toiseksi Real Madridin voittaessa mestaruuden, joka ratkesi viimeisellä kierroksella.

Barcelona vahvisti pitkien lehtispekulointien jälkeen 29. toukokuuta 2017, että Ernesto Valverde on palkattu joukkueen uudeksi valmentajaksi. Hän sai kuitenkin potkut tammikuussa 2020 ja tilalle palkattiin espanjalainen Quique Setién.

Saavutukset
-----------

#### Kansainväliset kilpailut

* **Euroopan cupin ja Mestarien liigan mestaruudet, 5:**
	+ 1991–1992, 2005–2006, 2008–2009, 2010–2011, 2014–2015

* **Messucupin mestaruudet, 3:**
	+ 1955–1958, 1958–1960, 1965–1966

* **Cup-voittajien cupin mestaruudet, 4:**
	+ 1978–1979, 1981–1982, 1988–1989, 1996–1997

* **UEFA Super Cupin mestaruudet, 5:**
	+ 1992, 1997, 2009, 2011, 2015

* **Seurajoukkueiden maailmanmestaruus, 3:**
	+ 2009, 2011, 2015

* **Copa latinan mestaruudet, 2:**
	+ 1948–1949, 1950–1951

#### Kansalliset kilpailut

* **Espanjan pääsarjan mestaruudet, 27:**
	+ 1928–1929, 1944–1945, 1947–1948, 1948–1949, 1951–1952, 1952–1953, 1958–1959, 1959–1960, 1973–1974, 1984–1985, 1990–1991, 1991–1992, 1992–1993, 1993–1994, 1997–1998, 1998–1999, 2004–2005, 2005–2006, 2008–2009, 2009–2010, 2010–2011, 2012–2013, 2014–2015, 2015–2016, 2017–2018, 2018–2019, 2022–2023

* **Espanjan cupin mestaruudet, 31:**
	+ 1909–1910, 1911–1912, 1912–1913, 1919–1920, 1921–1922, 1924–1925, 1925–1926, 1927–1928, 1941–1942, 1950–1951, 1951–1952, 1952–1953, 1956–1957, 1958–1959, 1962–1963, 1967–1968, 1970–1971, 1977–1978, 1980–1981, 1982–1983, 1987–1988, 1989–1990, 1996–1997, 1997–1998, 2008–2009, 2011–2012, 2014–2015, 2015–2016, 2016–2017, 2017–2018, 2020–2021
* **Eva Duarte cupin mestaruudet, 2:**
	+ 1948–1949, 1951–1952
* **Espanjan supercupin mestaruudet, 14:**
	+ 1983, 1991, 1992, 1994, 1996, 2005, 2006, 2009, 2010, 2011, 2013, 2016, 2018, 2023

* **Espanjan liigacupin mestaruudet, 2:**
	+ 1982–1983, 1985–1986

#### Alueelliset kilpailut

* **Katalonian liigan mestaruus, 23:**
	+ 1901–1902, 1902–1903, 1903–1904, 1904–1905, 1905–1906, 1906–1907, 1907–1908, 1908–1909, 1909–1910, 1910–1911, 1911–1912, 1912–1913, 1913–1914, 1914–1915, 1915–1916, 1916–1917, 1917–1918, 1918–1919, 1919–1920, 1920–1921, 1921–1922, 1922–1923, 1923–1924

* **Katalonian Cupin mestaruus, 7:**
* 1991, 1993, 2000, 2004, 2005, 2007, 2013

* **Lliga Mediterrànian mestaruus, 1:**
	+ 1937

* **Pyreneitten cupin mestaruus, 4:**
	+ 1909–1910, 1910–1911, 1911–1912, 1912–1913

Pelaajat
--------

### Nykyinen joukkue

|  |  |  |  |
| --- | --- | --- | --- |
| Pelaajat |  |  | Valmennusjohto |
| 

| Nro. | Paik. | Kan. | Pelaaja | Ikä | Ed. joukkue | Sopimus |
| --- | --- | --- | --- | --- | --- | --- |
|  **Maalivahdit** |
| 01  1 | 1M | Saksa | Marc-André ter Stegen. 2 | 31 | Saksa Gladbach | 2025 |
| 13 | 1M | Espanja | Iñaki Peña | 25 | junioriakatemia | 2026 |
|  **Puolustajat** |
| 02  2 | 2P | Portugali | João Cancelo | 30 | Englanti Manchester City | 2024 |
| 03  3 | 2P | Espanja | Alejandro Balde | 20 | junioriakatemia | 2028 |
| 04  4 | 2P | Uruguay | Ronald Araújo .3 | 25 | Uruguay Boston River | 2026 |
| 05  5 | 2P | Espanja | Iñigo Martínez | 32 | Espanja Athletic Bilbao | 2025 |
| 15 | 2P | Tanska | Andreas Christensen | 28 | Englanti Chelsea | 2026 |
| 17 | 2P | Espanja | Marcos Alonso | 33 | Englanti Chelsea | 2024 |
| 23 | 2P | Ranska | Jules Koundé | 25 | Espanja Sevilla | 2027 |
|  **Keskikenttäpelaajat** |
| 06  6 | 3KK | Espanja | Gavi | 19 | junioriakatemia | 2026 |
| 08  8 | 3KK | Espanja | Pedri | 21 | Espanja Las Palmas | 2026 |
| 18 | 3KK | Espanja | Oriol Romeu | 32 | Espanja Girona | 2026 |
| 20 | 3KK | Espanja | Sergi Roberto  | 32 | junioriakatemia | 2024 |
| 21 | 3KK | Alankomaat | Frenkie de Jong. 4 | 26 | Alankomaat Ajax | 2026 |
| 22 | 3KK | Saksa | Ilkay Gündogan | 33 | Englanti Manchester City | 2026 |
|  **Hyökkääjät** |
| 07  7 | 4H | Espanja | Ferran Torres | 24 | Englanti Manchester City | 2027 |
| 09  9 | 4H | Puola | Robert Lewandowski | 35 | Saksa Bayern München | 2025 |
| 11 | 4H | Brasilia | Raphinha | 27 | Englanti Leeds | 2027 |
| 14 | 4H | Portugali | João Félix | 24 | Espanja Atlético Madrid | 2024 |

 |  |  | Päävalmentaja
Espanja Xavi
Apuvalmentaja
Espanja
Òscar Hernández
Espanja
Sergio Alegre
Espanja
Joan Barbará
Huoltaja
Espanja
Iván Torres
Maalivahtivalmentaja
Espanja José Ramón de la Fuente
Edustajat
Espanja
Carles Naval
Fysioterapeutti
Espanja
Juanjo Brau
Espanja
Xavi Linde
Espanja
Xavi López
Espanja
Xavier Elain
Espanja
Jordi Mesalles
Espanja
Sebas Salas
Espanja
Daniel Benito
Joukkuelääkäri
Espanja
Xavier YanguasEspanja
Daniel Florit
Espanja
Ricard Pruna
Muut
Alankomaat
Jordi Cruyff
Espanja
Ramón Planes
Espanja
Mateu Alemany

---

Selite* **Paik.** : Pelipaikka
* **Kan.** : Kansalaisuus
* Kapteeni
* Loukkaantunut
* **M** : Maalivahti
* **P** : Puolustaja
* **KK** : Keskikenttäpelaaja
* **H** : Hyökkääjä

---

Päivitetty 29. lokakuuta 2023
Lähde: fcbarcelona.com  |

### Lainassa olevat pelaajat

Päivitetty 29. lokakuuta 2023.

| **Pelinumero** | **Pelaaja** | **Pelipaikka** | **Joukkue** | **Päättymispäivä** |
| --- | --- | --- | --- | --- |
| **-** | Meksiko Julián Araujo | P | Espanja Las Palmas | 30. kesäkuuta 2024 |
| **2** | Yhdysvallat Sergiño Dest | P | Alankomaat PSV | 30. kesäkuuta 2024 |
| **24** | Espanja Eric García | P | Espanja Girona | 30. kesäkuuta 2024 |
| **12** | Ranska Clément Lenglet | P | Englanti Aston Villa | 30. kesäkuuta 2024 |
| **32** | Espanja Pablo Torre | KK | Espanja Girona | 30. kesäkuuta 2024 |
| **10** | Espanja Ansu Fati | H | Englanti Brighton & Hove Albion | 30. kesäkuuta 2024 |

Valmentajat
-----------

*Lähteet: FC Barcelona ja El Mundo Deportivo*

|  |  |
| --- | --- |
| * John Barrow (1917)
* Englanti Jack Greenwell (1917–1924, 7/1931–7/1933)
* EspanjaUnkari Jesza Poszony (1924–12/1924)
* Englanti Ralph Kirby (12/1924–2/1926)
* Itävalta Jack Dumby (2/1926–12/1926, 7/1933–7/1934)
* Espanja Romà Forns (12/1926–3/1929)
* Englanti James Bellamy (3/1929–7/1931)
* Unkari Franz Platko (7/1934–7/1935, 6/1955–6/1956)
* Irlanti Patrick O'Connell (7/1935–3/1940)
* Espanja Josep Planas (3/1940–7/1941)
* Espanja Ramón Guzmán (7/1941–1/1942)
* Espanja Joan Josep Nogués (1/1942–6/1944)
* Espanja Josep Samitier (6/1944–7/1947)
* Uruguay Enrique Fernández (7/1947–5/1950)
* Espanja Ramón Llorens (5/1950–6/1950)
* Tšekkoslovakia Ferdinand Daučík (6/1950–7/1954)
* Italia Sandro Puppo (7/1954–6/1955)
* Espanja Domingo Balmanya (6/1956–4/1958)
* Argentiina Helenio Herrera (4/1958–5/1960, 3/1980–5/1980, 11/1980–6/1981)
* Espanja Enric Rabassa (5/1960–6/1960)
* Jugoslavia Ljubiša Broćić (6/1960–1/1961)
* Espanja Enrique Orizaola (1/1961–6/1961)
* Espanja Luis Miró (6/1961–11/1961)
* Unkari László Kubala (11/1961–1/1963, 5/1980–11/1980)
* Espanja Josep Gonzalvo (1/1963–7/1963)
* Espanja César Rodríguez (7/1963–10/1964)
* Espanja Vicente Sasot (10/1964–6/1965)
* Argentiina Roque Olsen (6/1965–6/1967)
* Espanja Salvador Artigas (6/1967–10/1969)
* Espanja Josep Seguer (10/1969–12/1969)
* Englanti Vic Buckingham (12/1969–7/1971)
* Alankomaat Rinus Michels (7/1971–5/1975, 5/1976–5/1978)
 | * Saksa Hennes Weisweiler (5/1975–4/1976)
* Espanja Laureano Ruiz (4/1976–5/1976)
* Ranska Lucien Muller (5/1978–4/1979)
* Espanja Joaquim Rifé (4/1979–3/1980)
* Saksa Udo Lattek (6/1981–3/1983)
* Espanja José Luis Romero (3/1983)
* Argentiina César Luis Menotti (3/1983–6/1984)
* Englanti Terry Venables (6/1984–9/1987)
* Espanja Luis Aragonés (9/1987–5/1988)
* Espanja Carles Rexach (5/1988, 5/1996, 4/2001–5/2002)
* Alankomaat Johan Cruijff (5/1988–5/1996)
* Englanti Bobby Robson (5/1996–6/1997)
* Alankomaat Louis van Gaal (6/1997–5/2000, 5/2002–1/2003)
* Espanja Llorenç Serra Ferrer (5/2000–4/2001)
* Espanja Antonio de la Cruz (2/2003)
* Serbia Radomir Antić (1/2003–6/2003)
* Alankomaat Frank Rijkaard (6/2003–6/2008)
* Espanja Josep Guardiola (6/2008–6/2012)
* Espanja Tito Vilanova (6/2012–12/2012, 3/2013–7/2013)
* Espanja Jordi Roura (12/2012–3/2013)
* Argentiina Gerardo Martino (7/2013–5/2014)
* Espanja Luis Enrique (5/2014–6/2017)
* Espanja Ernesto Valverde  (6/2017–1/2020)
* Espanja Quique Setién  (1/2020–8/2020)
* Alankomaat Ronald Koeman  (8/2020–10/2021)

* EspanjaSergi Barjuan  (10/2021-11/2021)

* EspanjaXavi  (11/2021-)

 |

Puheenjohtajat
--------------

*Lähde: FC Barcelona*

|  |  |
| --- | --- |
| * Englanti Walter Wild (29.11.1899–25.4.1901)
* Espanja Bartomeu Terradas (25.4.1901–5.9.1902)
* Saksa Paul Haas (5.9.1902–17.9.1903)
* Englanti Arthur Witty (17.9.1903–6.10.1905)
* Espanja Josep Soler (6.10.1905–16.10.1906)
* Espanja Juli Marial (16.10.1906–11.11.1908)
* Espanja Vicenç Reig (11.11.1908–2.12.1908)
* Sveitsi Joan Gamper (2.12.1908–14.10.1909, 17.11.1910–30.6.1913, 17.6.1917–10.6.1919, 17.7.1921–29.7.1923, 1.6.1924–17.12.1925)
* Saksa Otto Gmeling (14.10.1909–17.11.1910)
* Espanja Francesc de Moxó (30.6.1913–30.7.1914)
* Espanja Àlvar Presta (30.7.1914–29.9.1914)
* Espanja Joaquim Peris de Vargas (29.9.1914–29.6.1915)
* Espanja Rafael Llopart (29.6.1915–25.6.1916)
* Espanja Gaspar Rosés (25.6.1916–17.6.1917, 27.6.1920–17.7.1921, 30.6.1930–22.10.1931)
* Espanja Ricard Graells (10.6.1919–27.6.1920)
* Espanja Eric Cardona (29.7.1923–1.6.1924)
* Espanja Arcadi Balaguer (17.12.1925–23.3.1929)
* Espanja Tomàs Rosés (23.3.1929–30.6.1930)
* Espanja Antoni Oliver (22.10.1931–20.12.1931)
* Espanja Joan Coma (20.12.1931–16.7.1934)
* Espanja Esteve Sala (16.7.1934–27.7.1935)
 | * Espanja Josep Sunyol (27.7.1935–6.8.1936)
* Toimituskomissio (6.8.1936–6.5.1939)
* Espanja Joan Soler (6.5.1939–13.3.1940)
* Espanja Enrique Piñeyro (13.3.1940–10.7.1942, 13.8.1942–20.8.1943)
* Espanja Josep Vidal-Ribas (10.7.1942–13.8.1942)
* Espanja Josep Antoni de Albert (20.8.1943–20.9.1943)
* Espanja Josep Vendrell (20.9.1943–20.9.1946)
* Espanja Agustí Montal Galobart (20.9.1946–16.7.1952)
* Espanja Enric Martí Carreto (16.7.1952–22.9.1953)
* Espanja Francesc Miró-Sans (22.9.1953–28.2.1961)
* Espanja Enric Llaudet (28.2.1961–17.1.1968)
* Espanja Narcís de Carreras (17.1.1968–18.12.1969)
* Espanja Agustí Montal Costa (18.12.1969–18.12.1977)
* Espanja Raimon Carrasco (18.12.1977–1.7.1978)
* Espanja Josep Lluís Núñez (1.7.1978–23.7.2000)
* Espanja Joan Gaspart (23.7.2000–12.2.2003)
* Espanja Enric Reyna (12.2.2003–6.5.2003)
* Toimituskomissio (6.5.2003–15.6.2003)
* Espanja Joan Laporta (15.6.2003–30.6.2010)
* Espanja Sandro Rosell (1.7.2010–24.1.2014)
* Espanja Josep Maria Bartomeu (24.1.2014–27.10.2020)
* Espanja Joan Laporta (7.3.2021-)
 |

Sponsorit
---------

Seuran politiikkaan on kuulunut pidättäytyminen mainostilan myymisestä peliasuissa, kunnes organisaatio 2000-luvulla päätti antaa ilmaiseksi mainospaikan pelipaidan rinnasta YK:n lastenavun järjestö Unicefille. Kaudeksi 2011–2012 myös Qatar Foundation sai mainoksensa pelipaitoihin.

| Ajanjakso | Paidan valmistaja | Pääsponsori | Sivusponsori(t) |
| --- | --- | --- | --- |
| 1899–1982 | - | - | - |
| 1982–1992 | Meyba | - | - |
| 1992–1998 | Kappa | - | - |
| 1998–2006 | Nike | - | - |
| 2006–2011 | Nike | Unicef | - |
| 2011–2013 | Nike | Qatar Foundation | Unicef |
| 2013–2014 | Nike | Qatar Airways | Unicef |
| 2014–2017 | Nike | Qatar Airways | Unicef / Beko |
| 2017–2022 | Nike | Rakuten | Unicef / Beko |
| 2023–2024 | Nike | Spotify | Prime / Beko |

Pelaajatilastot
---------------

*Päivitetty 26. helmikuuta 2020.*
Barcelonan nykyiset pelaajat tummennettu.

### Eniten otteluita

Xavilla on kautta aikojen eniten otteluita Barcelonan paidassa.

|  |  |  |
| --- | --- | --- |
| **Maa** | **Pelaaja** | **Ottelut** |
| Espanja | Xavi | 767 |
| Argentiina | Lionel Messi | 752 |
| Espanja | Sergio Busquets | 725 |
| Espanja | Andrés Iniesta | 674 |
| Espanja | Carles Puyol | 593 |

### Eniten maaleja

| Maa | Pelaaja | Maalit | Ottelut |
| --- | --- | --- | --- |
|  | Lionel Messi | 672 | 752 |
|  | César Rodríguez | 226 | 354 |
|  | Luis Suárez | 195 | 304 |

Lionel Messillä on kautta aikojen eniten maaleja Barcelonan paidassa.

Fanikulttuuri
-------------

Barcelonan jäsenkortteja vuosilta 1899–2010.
Katalonia sai Espanjan toisen tasavallan aikana itsehallinnon, mutta menetti sen pian sisällissodan myötä. Francon aikana katalaanien ainoaksi ilmentymäksi jäi FC Barcelona, jota katalaanit pitävät epävirallisena maajoukkueenaan. Kun Barcelonan kotiottelua on kulunut 17 minuuttia ja 14 sekuntia, Katalonian itsenäisyyttä kannattavat fanit ryhtyvät laulamaan: "In, inde, independència!" Tämä Katanolian itsenäisyyttä vaativa huuto juontaa juurensa Espanjan perimyssotaan, jossa Barcelonaa puolustaneet joukot joutuivat antautumaan vuonna 1714 espanjalaispiirittäjille ja Katalonia joutui Espanjan kuningas Filip V:n hallintaan. Katalonian itsenäisyyttä kannattavat Barcelonan fanit heiluttavat sen peleissä esteladoja, joilla näytetään tukea Katalonian itsenäisyydelle.

Barcelonan kannatuslaulu on Cant del Barça.

Katso myös
----------

### Jalkapallo

* Luettelo FC Barcelonassa pelanneista jalkapalloilijoista
* FC Barcelona Femení

### Stadionit

* Miniestadi
* Camp de Les Corts

### Muut lajit

* FC Barcelona Futsal
* FC Barcelona (koripallo)
* FC Barcelona (käsipallo)
* Barça Hockey Gel (jääkiekko)

Lähteet
-------

* *Barças bästa årgångar* (Sportbladet, 4. toukokuuta 2006)
* *Morbo: The Story of Spanish Football* (2003), Phil Ball.

### Viitteet

1. ↑  Full List: The World's 50 Most Valuable Sports Teams 2017 *Forbes*. Viitattu 21.4.2018. (englanniksi)
2. ↑  FC Barcelona, the member’s Club *FC Barcelona*. Viitattu 21.4.2018. (englanniksi)
3. ↑  1899. The First Coat of Arms FC Barcelona.
4. 1 2 3 4 5  Steen Stokholm: "2", *FC Barcelona – Suuret jalkapalloseurat 3*, s. 6. Boing, 2007. (suomeksi)
5. ↑  Steen Stokholm: *FC Barcelona – Suuret jalkapalloseurat 3*, s. 6. Boing, 2007. (suomeksi)
6. 1 2 3 4 5 6 7  Steen Stokholm: *Suuret jalkapallo seurat 3 – FC Barcelona*, s. 20. Boing, 2007. (suomeksi)
7. ↑  Barcelona juhlii Mestarien liigan voittoa  28.5.2011. YLE. Viitattu 14.7.2015.
8. ↑  Ferguson: Paras joukkue, jonka olen kohdannut  29.5.2011. YLE. Viitattu 14.7.2015.
9. 1 2  Guardiola jättää Barcelonan  27.4.2012. YLE. Viitattu 14.7.2015.
10. ↑  Champions!  11.5.2013. FC Barcelona. Viitattu 14.7.2015. (englanniksi)
11. ↑  Martino has signed his contract  26.7.2013. FC Barcelona. Viitattu 14.7.2015. (englanniksi)
12. ↑  Martino directs his first full session  29.7.2013. FC Barcelona. Viitattu 14.7.2015. (englanniksi)
13. 1 2 3  Neymar ja Messi ensi kertaa rinnakkain – Neymarin ex-seura kylvetyksessä  3.8.2013. MTV3. Viitattu 14.7.2015.
14. ↑  Calendario Supercopa de España 2013-14 Barcelona Notisias.  Arkistoitu 14.7.2015. Viitattu 14.7.2015. (espanjaksi)
15. ↑  Barcelona voitti kauden ensimmäisen pokaalin  29.8.2013. Iltalehti. Viitattu 14.7.2015.
16. ↑  Barcelonalle hurja rangaistus: ei pelaajahankintoja vuoteen!  2.4.2014. YLE. Viitattu 14.7.2015.
17. ↑  FIFA jäädytti Barcelonan rangaistuksen toistaiseksi  23.4.2014. Sportti.com. Viitattu 14.7.2015.
18. ↑  Barcelonalla pettymysten kausi – edessä täysremontti  18.5.2014. MTV3.  Arkistoitu 18.5.2014. Viitattu 14.7.2015.
19. ↑  Luis Enrique signs FC Barcelona contract  21.5.2014. FC Barcelona. Viitattu 14.7.2015. (englanniksi)
20. ↑  The first four new faces of FC Barcelona 2014/15  17.6.2014. FC Barcelona. Viitattu 14.7.2015. (englanniksi)
21. ↑  Agreement for Claudio Bravo to join FC Barcelona  25.6.2014. FC Barcelona. Viitattu 14.7.2015. (englanniksi)
22. ↑  FC Barcelona and Liverpool FC have reached an agreement for the transfer of Luis Suárez  11.7.2014. FC Barcelona. Viitattu 14.7.2015. (englanniksi)
23. ↑  Barcelonan hyökkäystriolla tänään "vuosipäivä" - sivusto keräsi kasaan tähtien uskomattomat tehotilastot *Sportti.com*.  25.10.2016. Viitattu 28.10.2017.
24. ↑  Real Madridille mestaruus - Barça nousi sillasta *iltalehti.fi*. Viitattu 22.5.2017.
25. ↑  Kommentti: Luis Enriquestä Ernesto Valverdeen - mikä Barcelonassa muuttuu? *LaLiga -fanien pääuutiskanava*.  30.5.2017. Viitattu 1.6.2017.
26. ↑  Fanien toive toteutui – Barcelonalta yllätysnimi päävalmentajaksi *www.iltalehti.fi*. Viitattu 13.1.2020.
27. ↑  List of Managers FC Barcelona. Viitattu 21.12.2012. (englanniksi)
28. ↑  Entrenadores del Barca El Mundo Deportivo. Viitattu 21.12.2012. (espanjaksi) (PDF)
29. ↑  Gerardo Martino, new coach of FC Barcelona  23.7.2013. FC Barcelona. Viitattu 14.7.2015. (englanniksi)
30. ↑  List of Presidents FC Barcelona. Viitattu 21.12.2012. (englanniksi)
31. ↑  FC Barcelonan puheenjohtaja eroaa – kiistää epäselvyydet  23.1.2014. MTV3.  Arkistoitu 18.2.2014. Viitattu 14.7.2015.
32. ↑  Aittokoski, Heikki: *Kuolemantanssi – askeleita nationalismin Euroopassa*. Luvut 1–2. HS Kirjat, 2016. ISBN 9789525557794. kaksi ensimmäistä lukua (viitattu 30.10.2017).

Aiheesta muualla
----------------

* Kuvia tai muita tiedostoja aiheesta **FC Barcelona** Wikimedia Commonsissa

* FC Barcelonan sivusto (englanniksi)

  

Primera División 2020–2021

* Alavés
* Athletic
* Atlético Madrid
* Barcelona
* Betis
* Cádiz
* Celta
* Eibar
* Elche
* Getafe
* Granada
* Huesca
* Levante
* Osasuna
* Real Madrid
* Real Sociedad
* Sevilla
* Valencia
* Valladolid
* Villarreal


Mestarien liiga 2017–2018
**Pudotuspelivaiheeseen selviytyneet joukkueet**  

Espanja Barcelona |
Sveitsi Basel | 
Saksa Bayern München | 
Turkki Beşiktaş | 
Englanti Chelsea | 
Italia Juventus | 
Englanti Liverpool | 
Englanti Manchester City | 
Englanti Manchester United | 
Portugali Porto | 
Ranska PSG | 
Espanja Real Madrid | 
Italia Roma | 
Espanja Sevilla | 
Ukraina Šah’tar Donetsk | 
Englanti Tottenham



|  |  |  |  |  |
| --- | --- | --- | --- | --- |
| 

| * n
* k
* m
Mestarien liigan voittajat |
| --- |
|  |
| Kausi javoittaja | * **1992–93**: Ranska Marseille
* **1993–94**: Italia Milan
* **1994–95**: Alankomaat Ajax
* **1995–96**: Italia Juventus
* **1996–97**: Saksa Borussia Dortmund
* **1997–98**: Espanja Real Madrid
* **1998–99**: Englanti Manchester United
* **1999–00**: Espanja Real Madrid
* **2000–01**: Saksa Bayern München
* **2001–02**: Espanja Real Madrid
* **2002–03**: Italia Milan
* **2003–04**: Portugali Porto
* **2004–05**: Englanti Liverpool
* **2005–06**: Espanja Barcelona
* **2006–07**: Italia Milan
* **2007–08**: Englanti Manchester United
* **2008–09**: Espanja Barcelona
* **2009–10**: Italia Internazionale
* **2010–11**: Espanja Barcelona
* **2011–12**: Englanti Chelsea
* **2012–13**: Saksa Bayern München
* **2013–14**: Espanja Real Madrid
* **2014–15**: Espanja Barcelona
* **2015–16**: Espanja Real Madrid
* **2016–17**: Espanja Real Madrid
* **2017–18**: Espanja Real Madrid
* **2018–19**: Englanti Liverpool
* **2019–20**: Saksa Bayern München
* **2020–21**: Englanti Chelsea
* **2021–22**: Espanja Real Madrid
* **2022–23**; Englanti Manchester City
 |

 |

Jalkapallon seurajoukkueiden maailmanmestarit
**2000** Brasilia Corinthians ● **2005** Brasilia São Paulo ● **2006** Brasilia Internacional ● **2007** Italia Milan ● **2008** Englanti Manchester United ● **2009** Espanja Barcelona ● **2010** Italia Internazionale ● **2011** Espanja Barcelona ● **2012** Brasilia Corinthians ● **2013** Saksa Bayern München ● **2014** Espanja Real Madrid ● **2015** Espanja Barcelona ● **2016** Espanja Real Madrid ● **2017** Espanja Real Madrid ● **2018** Espanja Real Madrid ● **2019** Englanti Liverpool ● **2020** Saksa Bayern München ● **2021** Englanti Chelsea